**Ministru kabineta noteikumu projekta “Izdevumu, kas saistīti ar personas profesionālās kvalifikācijas atzīšanu, segšanas kārtība” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | **Projektā ir noteikta kārtība, kādā pretendents sedz izdevumus, kas saistīti ar profesionālās kvalifikācijas atzīšanu, kvalifikācijas pārbaudi īslaicīgu profesionālo pakalpojumu sniegšanai, Eiropas profesionālās kartes pieteikumu apstrādi un šīs kartes izdošanu, kā arī visu minēto izdevumu apmēru.**  Projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Izdevumu, kas saistīti ar personas profesionālās kvalifikācijas atzīšanu, segšanas kārtība” (turpmāk – noteikumu projekts) izstrādāts saskaņā ar likuma “Par reglamentētajām profesijām un profesionālās kvalifikācijas atzīšanu” (turpmāk – reglamentēto profesiju likums) 36. panta 14.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018.gada 18. jūlijā stājās spēkā likums “Grozījumi likumā “Par reglamentētajām profesijām un profesionālās kvalifikācijas atzīšanu”” (turpmāk – reglamentēto profesiju likuma grozījumi), kurā ir grozītas vairākas tiesību normas, kas skar maksu par pakalpojumiem, kas saistīti ar profesionālās kvalifikācijas atzīšanu, no kā izriet noteikumu projekta nepieciešamība:  1) Eiropas profesionālās kartes pieteikumus apstrādās un Eiropas profesionālo karti izdos institūcijas, kuras noteiks Ministru kabinets. Lai Eiropas profesionālās kartes pieteikumu apstrādes pakalpojumu institūcijas varētu veikt, ir nepieciešama kārtība šī pakalpojuma apmaksai un izmaksu apmērs;  2) saskaņā ar reglamentēto profesiju likumu institūcijas, kas izsniedz profesionālās kvalifikācijas apliecības (turpmāk – atzīšanas institūcijas), noteiktos gadījumos var veikt īslaicīgu profesionālo pakalpojumu sniedzēja no ārvalstīm kvalifikācijas pārbaudi. Turpmāk atzīšanas institūcija varēs piemērot maksu par kvalifikācijas pārbaudes veikšanu, bet šobrīd nav regulējuma šo izmaksu noteikšanai;  3) no reglamentēto profesiju likuma ir izslēgts 58. pants, uz kura piektās daļas pamata ir izdoti Ministru kabineta 2003. gada 10. jūnija noteikumi Nr. 298 "[Kārtība, kādā pretendents sedz izdevumus, kas saistīti ar personas profesionālās kvalifikācijas atzīšanu](http://likumi.lv/ta/id/76257-kartiba-kada-pretendents-sedz-izdevumus-kas-saistiti-ar-personas-profesionalas-kvalifikacijas-atzisanu)" (turpmāk – noteikumi Nr. 298), kas līdz ar to zaudē spēku un Ministru kabinetam ir jānosaka kārtība, kādā pretendents sedz izdevumus, kas saistīti ar profesionālās kvalifikācijas atzīšanu un šo izdevumu apmēru;  4) veikti grozījumi reglamentēto profesiju likuma 43. pantā, paredzot, ka gadījumos, ja uz profesionālās kvalifikācijas atzīšanu pretendē persona, kuras mītnes valsts nav Eiropas Savienības dalībvalsts un Eiropas Brīvās tirdzniecības asociācijas dalībvalsts, un atzīšanas institūcijai ir pamatotas šaubas par pretendenta dokumentu autentiskumu, ir informācija par profesionālā ziņā nepieļaujamu pretendenta rīcību ārpus Latvijas Republikas vai trūkst informācijas par pretendenta iegūto izglītību, profesionālo kvalifikāciju vai profesionālo pieredzi, atzīšanas institūcija var pagarināt lēmuma pieņemšanas termiņu, pieprasīt no ārvalstu kompetentajām institūcijām vai pretendenta papildu informāciju, lai to izvērtētu. Šādas papildu informācijas iegūšana un izvērtēšana var prasīt papildu izmaksas, piemēram, ekspertu darba apmaksu, kuri izvērtēs pretendenta iegūtās izglītības saturu apliecinošos dokumentus.  Līdz ar noteikumu projekta pieņemšanu vienkopus būs pieejama informācija par visiem izdevumiem par pakalpojumiem, kas saistīti ar profesionālās kvalifikācijas atzīšanu, privātpersonām un kompetentajām iestādēm atvieglojot un padarot racionālāku tiesību normu piemērošanu.  Ja noteikumu projekts netiks pieņemts, pastāv risks, ka pretendents uz īslaicīgu pakalpojumu sniegšanu, profesionālās kvalifikācijas atzīšanu un Eiropas profesionālās kartes saņemšanu nevarēs izmantot Eiropas Parlamenta un Padomes 2005. gada 7.septembra Direktīvā 2005/36/EK par profesionālo kvalifikāciju atzīšanu (turpmāk – direktīva 2005/36/EK) noteiktās tiesības, jo atzīšanas institūcijām nebūs iespējas sniegt ar profesionālās kvalifikāciju atzīšanu saistītos pakalpojumus to izmaksu dēļ.    Izdevumi par ārvalstīs iegūtas profesionālās kvalifikācijas atzīšanu un Eiropas profesionālās kartes pieteikumu apstrādi.  Ministru kabineta 2016.gada 20.decembra noteikumi Nr.827 “Kārtība, kādā atzīst profesionālo kvalifikāciju pastāvīgai profesionālajai darbībai Latvijas Republikā” (turpmāk – noteikumi Nr.827) nosaka, ka profesionālās kvalifikācijas atzīšanas procesā ir iesaistītas informācijas institūcija un atzīšanas institūcija, tādēļ profesionālās kvalifikācijas atzīšanas pretendenta veiktā samaksa tiek sadalīta starp abām minētajām institūcijām.  Informācijas institūcija, izskatot profesionālās kvalifikācijas atzīšanas pieteikumu (turpmāk – pieteikumu), veic šādas galvenās darbības, kas noteiktas noteikumu Nr.827 6., 7., 8., 9., 10., 11., 12.punktā:  1) pieteikuma un tam pievienoto dokumentu sākotnējā pārbaude ar mērķi pārliecināties, ka pretendents ir iesniedzis pilnīgi aizpildītu pieteikumu un visus nepieciešamos dokumentus;  2) ja pieteikums nav aizpildīts pilnībā vai nav iesniegti visi nepieciešamie dokumenti profesionālās kvalifikācijas atzīšanai, vai pretendenta iesniegtajiem dokumentiem ir nepieciešams tulkojums valsts valodā, informē pretendentu par konstatētajiem un novēršamajiem trūkumiem un atkārtoti pieņem un izskata trūkstošos dokumentus;  3) veic iesniegto personu apliecinošo un izglītības dokumentu autentiskuma pārbaudi un to apstiprina. Piemēram, izglītības dokumentu autentiskuma pārbaudei Akadēmiskās informācijas centrs salīdzina dokumenta attēlu ar diplomu paraugu datu bāzē iekļautajiem dokumentiem, kā arī, nepieciešamības gadījumā sazinās ar izglītības dokumentus izsniegušajām izglītības iestādēm;  4) salīdzina profesionālās kvalifikācijas atzīšanas pretendenta iesniegtajos izglītības un profesionālās kvalifikācijas dokumentos apliecinātās izglītības un praktiskās apmācības ilgumu ar Latvijas Republikā noteiktajām prasībām profesionālās kvalifikācijas iegūšanai attiecīgajā reglamentētajā profesijā;  5) lai noskaidrotu izglītības vai kvalifikācijas dokumentu autentiskumu, vai ir radušās neskaidrības par izglītības līmeni vai pretendenta tiesībām strādāt mītnes valstī, sazinās ar mītnes valsts vai izsniedzējvalsts atbilstošajām institūcijām;  6) pārbaudes rezultātus apkopo izziņā un to reizē ar pretendenta pieteikumu un tam pievienotajiem dokumentiem pārsūta izskatīšanai un lēmuma pieņemšanai atzīšanas institūcijai.  Atzīšanas institūcija, izskatot pieteikumu, veic darbības, kas noteiktas noteikumu Nr.827 14., 17., 18., 19., 20., 21., 22.punktā, proti, tiek veikta pārbaude, vai pretendenta pieteikumam pievienotie dokumenti apliecina iegūtās izglītības un profesionālās pieredzes atbilstību Latvijas Republikā konkrētajai reglamentētajai profesijai izvirzītajām prasībām. Atzīšanas institūcijas darba organizācija, pienākumu sadalījums un lēmuma par profesionālās kvalifikācijas atzīšanu sagatavošana ir katras institūcijas iekšējs jautājums, tomēr tipiski profesionālās kvalifikācijas atzīšanas eksperta un profesionālās kvalifikācijas atzīšanas attiecīgās nozares eksperta uzdevumi ir šādi:  1) salīdzināt pretendenta iegūto izglītību un profesionālo kvalifikāciju, ko apliecina iesniegtie dokumenti ar prasībām, kādas izvirzītas attiecīgajai reglamentētajai profesijai Latvijā saskaņā ar reglamentēto profesiju likuma 44. panta pirmās daļas 1.punktā noteikto un citām reglamentēto profesiju likuma normām,  2) identificēt neatbilstības, ja tādas ir, un noteikt šo neatbilstību būtiskumu saskaņā ar reglamentēto profesiju likuma 45. panta pirmās daļas 2.punktā vai otrajā daļā noteikto,  3) nepieciešamības gadījumā izstrādāt priekšlikumu papildu prasību (kvalifikācijas pārbaudes vai adaptācijas perioda) izvirzīšanai,  4) sagatavot atzīšanas institūcijas lēmuma projektu.  Ņemot vērā, ka atzīšanas institūcijas pieņemtais lēmums par profesionālās kvalifikācijas atzīšanu ir administratīvs akts Administratīvā procesa likuma izpratnē, tā satura un no juridiskās tehnikas viedokļa korektai sagatavošanai atzīšanas institūcijai var būt nepieciešama juridiska konsultācija, tā izmaksas iekļautas pakalpojuma pašizmaksā.  Nepieciešamības gadījumā profesionālās kvalifikācijas atzīšanas pretendentam ir jānosaka papildus prasības, kas var būt kvalifikācijas atbilstības pārbaude, gan arī adaptācijas periods (noteikta termiņa darbs reglamentētajā profesijā sertificēta speciālista uzraudzībā). Saskaņā ar reglamentēto profesiju likuma 57.panta pirmo daļu atzīšanas institūcija var pieņemt arī lēmumu atteikt profesionālās kvalifikācijas atzīšanu, tomēr arī šajā gadījumā šīs institūcijas izdevumu apjoms ir līdzvērtīgs, jo veiktas ir tās pašas darbības pieteikuma izvērtējumā.  Noteikumi Nr. 298 par viena profesionālās kvalifikācijas atzīšanas lēmuma pieņemšanu noteica maksu 200 *euro* apmērā, kas tika vienlīdzīgi sadalīti starp informācijas institūciju un atzīšanas institūciju. Noteikumu projekts paredz paaugstināt maksu par profesionālās kvalifikācijas atzīšanu līdz 240 *euro*, paredzot, ka šī summa tiks sadalīta starp informācijas institūciju un atzīšanas institūciju atbilstoši profesionālās kvalifikācijas atzīšanas lēmuma sagatavošanā ieguldītā darba apjomam. Maksas par profesionālās kvalifikācijas atzīšanu samazināšanas informācijas institūcijai pamatojums ir informācijas institūciju uzkrātajai pieredzei, kompetencei un iedibinātajiem kontaktiem ar citu valstu kompetentajām institūcijām.  Informācijas institūciju un atzīšanas institūciju izmaksas par viena profesionālās kvalifikācijas atzīšanas lēmuma pieņemšanu ir aprēķinātas atbilstoši Ministru kabineta 2011.gada 3.maija noteikumos Nr. 333 "Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība" (turpmāk – noteikumi Nr.333) un tās atspoguļotas 1., 2., 3. tabulā.  *1****.****tabula*  **Informācijas institūcijas izmaksu aprēķins viena profesionālās kvalifikācijas atzīšanas lēmuma pieņemšanai un viena noteikumu projekta 3.3. un 3.4. punktā minētā Eiropas profesionālās kartes pieteikuma apstrādei**  **Tiešās izmaksas**   |  |  |  |  | | --- | --- | --- | --- | | *Rādītājs un mērvienība* | *Izmaksas*  *(euro )* | *Plānotais laika ieguldī-jums pakal-pojuma sniegšanai (h)* | *Izmaksu apjoms gadā maksas pakalpo-juma veida nodroši-nāšanai*  *(euro)* | | Profesionālās kvalifikācijas atzīšanas eksperta atalgojums | 8,43[[1]](#footnote-1) | 8[[2]](#footnote-2) | 67,44 |   **Netiešās izmaksas**   |  |  | | --- | --- | | *Rādītājs un mērvienība* | *Izmaksas*  *euro* | | Sekretāres – lietvedes darba apmaksa (komunikācijas ar klientu, korespondences sagatavošana, dokumentu plūsmas pārvaldīšana) | 6,36[[3]](#footnote-3) *euro* /stundā \* 0,5 stunda  = 3,18 | | Profesionālās kvalifikācijas atzīšanas pakalpojuma sniegšanas institūcijas darba organizācijas izdevumi papildus tiešajām ar profesionālās kvalifikācijas atzīšanas dokumentu ekspertīzi un izziņas sagatavošanu saistītajām izmaksām.  Darba organizācijas izdevumos ietilpst: saimnieciskie un biroja preču izdevumi, sakaru izdevumi (tajā skaitā pasta sūtījumi, telefons, fakss, internets) un biroja telpu uzturēšana (tajā skaitā īre, apsaimniekošana, apkure), kā arī datoru un biroja tehnikas iegāde un uzturēšana, kā arī izdevumi, kas saistīti ar institūcijas darbību, piemēram, grāmatvedības funkcijas, pārskatu gatavošana. | 9,38 | | Kopā | 12,56 |   ***2.****tabula*  **Atzīšanas institūcijas izmaksu aprēķins viena profesionālās kvalifikācijas atzīšanas lēmuma pieņemšanai un viena noteikumu projekta 3.5. apakšpunktā minētā Eiropas profesionālās kartes pieteikuma apstrādei**  **Tiešās izmaksas**   |  |  |  |  | | --- | --- | --- | --- | | *Rādītājs un mērvienība* | *Izmaksas*  *(euro )* | *Plānotais laika ieguldī-jums pakal-pojuma sniegšanai (h)* | *Izmaksu apjoms gadā maksas pakalpo-juma veida nodroši-nāšanai*  *(euro)* | | Profesionālās kvalifikācijas atzīšanas attiecīgās nozares eksperta atalgojums | 16,23[[4]](#footnote-4) | 6[[5]](#footnote-5) | 97,38 | | Juridiskie pakalpojumi | 9,60[[6]](#footnote-6) | 2 | 19,2 | | Profesionālās kvalifikācijas atzīšanas eksperta atalgojums | 7,31 | 3 | 21,93 |   **Netiešās izmaksas**   |  |  | | --- | --- | | *Rādītājs un mērvienība* | *Izmaksas*  *euro* | | Sekretāres – lietvedes darba apmaksa (komunikācijas ar klientu, korespondences sagatavošana, dokumentu plūsmas pārvaldīšana) | 6,36[[7]](#footnote-7) *euro* /stundā \* 1 stunda  = 6,36 | | Profesionālās kvalifikācijas atzīšanas pakalpojuma sniegšanas institūcijas darba organizācijas izdevumi papildus tiešajām ar profesionālās kvalifikācijas atzīšanas dokumentu ekspertīzi un izziņas sagatavošanu saistītajām izmaksām.  Darba organizācijas izdevumos ietilpst: saimnieciskie un biroja preču izdevumi, sakaru izdevumi (tajā skaitā pasta sūtījumi, telefons, fakss, internets) un biroja telpu uzturēšana (tajā skaitā īre, apsaimniekošana, apkure), kā arī datoru un biroja tehnikas iegāde un uzturēšana, kā arī izdevumi, kas saistīti ar institūcijas darbību, piemēram, grāmatvedības funkcijas, pārskatu gatavošana. | 15,13 | | Kopā | 21,49 |   *3.tabula*  **Informācijas institūcijas un atzīšanas institūcijas izmaksu aprēķina kopsavilkums viena profesionālās kvalifikācijas atzīšanas lēmuma pieņemšanai un viena noteikumu projekta 3.5. apakšpunktā minētā Eiropas profesionālās kartes pieteikuma apstrādei**   |  |  | | --- | --- | | *Izmaksu grupa* | *Izmaksas euro* | | Informācijas institūcijas izmaksas | | | Tiešās izmaksas | 67,44 | | Netiešās izmaksas | 12,56 | | Atzīšanas institūcijas izmaksas | | | Tiešās izmaksas | 138,51 | | Netiešās izmaksas | 21,49 | | **Kopā** | **240,00** |   Gadījumā, ja atzīšanas institūcija konstatē neatbilstību starp profesionālās kvalifikācijas atzīšanas pretendenta iegūtās izglītības un kvalifikācijas neatbilstību reglamentētajai profesijai izvirzītajām prasībām Latvijā, atzīšanas institūcija var pieņemt lēmumu personai noteikt papildu prasības (kvalifikācijas pārbaudi vai adaptācijas periodu) saskaņā ar Ministru kabineta 2017. gada 31. janvāra noteikumiem Nr. 71 “Noteikumi par papildu prasībām ārvalstīs iegūtas profesionālās kvalifikācijas atzīšanai Latvijas Republikā reglamentētās profesijās”. Kvalifikācijas pārbaudes vai adaptācijas perioda izmaksas tiek noteiktas atsevišķi atbilstoši konkrētajai situācijai saskaņā ar atzīšanas institūcijas izmaksām šī pakalpojumu sniegšanai, piemēram, atbilstoši noteiktā adaptācijas perioda ilgumam vai kompetences pārbaudē iekļauto jautājumu skaitam un saturiskajam tvērumam. Nosakot maksas apmēru, ir jāņem vērā Likuma par budžetu un finanšu vadību 5. panta divpadsmitajā viens prim daļā noteikto nosacījumu, ka samaksa par pakalpojumu nedrīkst pārsniegt ar pakalpojuma sniegšanu saistītās izmaksas. Profesionālās kvalifikācijas atzīšanas pretendents atzīšanas institūcijas lēmumā ir jāinformē par papildu prasības izpildes izdevumu apmēru. Šādu pienākumu atzīšanas informācijām paredz noteikt Ministru kabineta noteikumu projekts "Grozījumi Ministru kabineta 2016.gada 20.decembra noteikumos Nr.827 "Kārtība, kādā atzīst profesionālo kvalifikāciju pastāvīgai profesionālajai darbībai Latvijas Republikā"", atbalstīts Ministru kabineta komitejas 2019.gada 11.februāra sēdē.,  Gadījumos, kad atzīšanas institūcijai trūkst informācijas par pretendenta, kura mītnes valsts nav Eiropas Savienības dalībvalsts vai Eiropas Brīvās tirdzniecības asociācijas dalībvalsts (t.i. trešā valsts), iegūto izglītību, profesionālo kvalifikāciju vai profesionālo pieredzi, atzīšanas institūcija var noteikt papildu maksu, ja šādas informācijas izvērtēšana rada papildu izmaksas (galvenokārt, ekspertu darba apmaksu), ja nepieciešama papildu informācijas iegūšana un izvērtēšana. Ņemot vērā, ka profesionālās kvalifikācijas atzīšanas iesniegumu lielākā daļa ir par trešajās valstīs iegūtu kvalifikāciju atzīšanu (skat. 4.tabulu), ir jāparedz šādu iespēju, lai atzīšanas institūcijas vienmēr varētu pilnvērtīgi izvērtēt pretendentu kvalifikāciju.  *4.tabula*  **Profesionālās kvalifikācijas atzīšanas iesniegumu skaits sadalījumā pa pretendentu mītnes valstīm (Akadēmiskās informācijas centra dati)**   |  |  |  |  |  |  | | --- | --- | --- | --- | --- | --- | |  | 2014. | 2015. | 2016. | 2017. | **kopā** | |  | | | | | | | **Eiropas Savienības dalībvalstis** | | | | | **168** | | Lietuva | 8 | 19 | 20 | 19 | **66** | | Polija | 5 | 1 | 5 | 24 | **35** | | Igaunija | 9 | 2 | 8 | 5 | **24** | | Lielbritānija | 4 | 8 | 4 | 5 | **21** | | Vācija | 4 | 3 | 5 | 1 | **13** | | Nīderlande | 3 | 1 | 2 | 3 | **9** | |  | | | | | | | **Trešās valstis** | | | | | **220** | | Ukraina | 8 | 5 | 24 | 7 | **44** | | Baltkrievija | 3 | 5 | 9 | 14 | **31** | | ASV | 1 | 4 | 3 | 9 | **17** | | Uzbekistāna | 1 | 2 | 3 | 1 | **7** | | Krievija | 34 | 39 | 26 | 22 | **121** |   Šādos gadījumos atzīšanas institūcijai ir pretendents ir rakstiski jāinformē par papildu izmaksām, pamatojot, kādēļ tās ir nepieciešamas, kāds ir to apmērs, kā arī par praktiskiem jautājumiem, kā šīs izmaksas ir sedzamas, piemēram, norādot bankas kontu. Tā kā, iespējams, pretendents nav rēķinājies ar šādu papildu izdevumu rašanos, viņam ir iespēja no tiem atteikties divu nedēļu laikā, šādā gadījumā atzīšanas institūcijai ir jāpieņem lēmums, balstoties uz to informāciju, kas ir tās rīcībā.  Ja profesionālās kvalifikācijas atzīšanas pretendents divu nedēļu laikā pēc profesionālās kvalifikācijas atzīšanas iesnieguma iesniegšanas atsauc informācijas institūcijā rakstiski savu iesniegumu, informācijas institūcija viņam izmaksā 160 *euro,* t.i. atzīšanas institūcijai paredzēto samaksas par profesionālās kvalifikācijas atzīšanu daļu.  Eiropas profesionālā karte ir elektronisks sertifikāts, kas apstiprina personas ārvalstīs iegūtās profesionālās kvalifikācijas atzīšanu un tā tiek izdota kopš 2016.gada 18.janvāra. Eiropas profesionālās kartes izdošanu nosaka direktīva 2005/36/EK un Eiropas Komisijas 2015.gada 24.jūnija Īstenošanas regula Nr.2015/983 par Eiropas profesionālās kartes izdošanu un brīdināšanas mehānisma piemērošanu saskaņā ar Eiropas Parlamenta un Padomes Direktīvu 2005/36/EK (turpmāk – regula 2015/983). Saskaņā ar regulu 2015/983 profesijas, kurās izdod Eiropas profesionālo karti, ir farmaceits, māsa, fizioterapeits, kalnu gids un nekustamā īpašuma aģents, no kurām tikai pirmās trīs ir Latvijā reglamentētas. Eiropas profesionālās kartes izdošana notiek Iekšējā tirgus informācijas sistēmā (turpmāk - IMI sistēma), kurā Eiropas profesionālās kartes pretendenti var pieteikties tās saņemšanai, kompetentās institūcijas izskata pretendentu iesniegtos dokumentus (to elektroniskas kopijas) un sazinās gan ar pretendentu, gan citu valstu kompetentajām institūcijām.  Saskaņā ar Ministru kabineta 2016. gada 28. jūnija noteikumiem Nr. 419 “Noteikumi par informācijas apmaiņas un uzraudzības kārtību Iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un Eiropas profesionālās kartes izdošanas kārtību”” (turpmāk – noteikumi Nr.419) Eiropas profesionālās kartes pieteikumu apstrādi veic Akadēmiskās informācijas centrs, attiecīgos gadījumos izmantojot atzīšanas institūciju atzinumus. Kopš 2016.gada 18.janvāra līdz 2018. gada 12.oktobrim Akadēmiskās informācijas centrs ir saņēmis 27 Eiropas profesionālās kartes pieteikumus, no kuriem deviņi ir nosūtīti uzņemošās valsts atbildīgajai iestādei (uzņemošā valsts izdevusi četras Eiropas profesionālās kartes), izdevis astoņas Eiropas profesionālās kartes īslaicīgu pakalpojumu sniegšanai ārvalstīs, pārējie pieteikumi ir noraidīti vai slēgti kā neatbilstoši Eiropas profesionālās kartes izdošanas prasībām. Kā uzņemošā valsts Latvija nav saņēmusi nevienu Eiropas profesionālās kartes pieteikumu. Turpmāk Eiropas profesionālās kartes pieteikumu apstrādi veikt institūcijas, kuras būs noteiktas noteikumos Nr.419.  Līdz šim maksu par Eiropas profesionālās kartes pieteikumu apstrādi pakalpojumu nosaka Ministru kabineta 2015. gada 14. jūlija noteikumi Nr. 409 "Nodibinājuma “Akadēmiskās informācijas centrs” maksas pakalpojumu cenrādis”” (turpmāk – noteikumi Nr.409), kas zaudēja spēku līdz ar Ministru kabineta 2018.gada 11.decembra noteikumiem nr. 778 “Nodibinājuma “Akadēmiskās informācijas centrs” maksas pakalpojumu cenrādis” un kas neparedz maksu par Eiropas profesionālās kartes izdošanu. Noteikumu projekts paredz samazināt noteikumos Nr. 409 noteiktās maksas apmēru par Eiropas profesionālās kartes pieteikumu apstrādi, to vienādojot ar maksas apmēru par profesionālās kvalifikācijas atzīšanu. Direktīvas 2005/36/EK 4.a panta 8. punkts nosaka, ka Eiropas profesionālās kartes pieteikuma apstrādes maksas apmērs nedrīkst būt tik augsts, lai atturētu pieteikties Eiropas profesionālajai kartei.  Eiropas profesionālās kartes pieteikumu apstrādē ir būtiskas atšķirības noteikumu projektā izdalītajos gadījumos atkarībā no tā, vai kompetentās institūcijas pienākums ir izvērtēt Latvijā iegūto Eiropas profesionālās kartes pretendenta iesniegto dokumentu pilnīgumu un autentiskumu vai izvērtēt arī ārvalstīs iegūtu izglītību un profesionālo kvalifikāciju apliecinošo dokumentu saturu un atbilstību Latvijā izvirzītajām prasībām izglītībai un profesionālajai kvalifikācijai attiecīgajā reglamentētajā profesijā. Tādēļ noteikumu projektā ir noteiktas atšķirīgas izmaksas, to apjomu pirmajā gadījumā nosakot 80 *euro* apmērā, bet otrajā – 240 *euro* apmērā.  Izdevumi par kvalifikācijas pārbaudi īslaicīgu profesionālo pakalpojumu sniegšanai.  Saskaņā ar Ministru kabineta 2017. gada 28.marta noteikumiem Nr.168 “Īslaicīgu profesionālo pakalpojumu sniegšanas kārtība Latvijas Republikā reglamentētā profesijā” pretendenta uz īslaicīgu pakalpojumu sniegšanu kvalifikācija tiek pārbaudīta tikai tajos gadījumos, ja atzīšanas institūcija konstatē neatbilstību starp pretendenta iegūto kvalifikāciju un reglamentētajai profesijai izvirzītajām prasībām, maksa ir jānosaka tikai šādiem gadījumiem. Kvalifikācijas atbilstības pārbaude var prasīt izdevumus atzīšanas institūcijai, jo jāpiesaista eksperti, kā arī var rasties organizatoriskie, administratīvie izdevumi. Jāņem vērā, ka īslaicīgus pakalpojumus reglamentētajās profesijās var sniegt tikai tās personas, kas attiecīgajā profesijā veic pastāvīgu profesionālo darbību Eiropas Savienības (turpmāk – ES) vai Eiropas Brīvās tirdzniecības asociācijas (turpmāk – EBTA) dalībvalstī un atzīšanas institūcijai ir iespēja operatīvi noskaidrot atbildes uz neskaidrajiem jautājumiem, izmantojot Iekšējā tirgus informācijas sistēmu (turpmāk – IMI sistēmu). Izmaksu aprēķins atspoguļots 5.tabulā.  *5****.****tabula*  **Atzīšanas institūcija izmaksu aprēķins īslaicīgu pakalpojumu sniedzēja vienas profesionālās kvalifikācijas pārbaudes veikšanai**  **Tiešās izmaksas**   |  |  |  |  |  | | --- | --- | --- | --- | --- | | *Rādītājs un mērvienība* | *Viena eksperta darba atalgojuma*  *izmaksas*  *euro* | *Ekspertu skaits kvalifikācijas pārbaudījuma komisijā* | *Plānotais kopējais laika ieguldī-jums pakal-pojuma snieg-šanai (h)* | *Izmaksu apjoms gadā maksas pakalpo-juma veida nodroši-nāšanai*  *euro* | | Profesionālās kvalifikācijas atzīšanas eksperta atalgojums | 7,31[[8]](#footnote-8) | 1 | 4 | 29,24 | | Profesionālās kvalifikācijas atzīšanas attiecīgās nozares eksperta atalgojums | 16,23 | 2 | 4 | 64,92 |   **Netiešās izmaksas**   |  |  | | --- | --- | | *Rādītājs un mērvienība* | *Izmaksas*  *euro* | | Sekretāres – lietvedes darba apmaksa (komunikācijas ar klientu, korespondences sagatavošana, dokumentu plūsmas pārvaldīšana) | 6,36[[9]](#footnote-9) *euro* /stundā \* 0,5 stunda  = 3,18 | | Profesionālās kvalifikācijas atzīšanas pakalpojuma sniegšanas institūcijas darba organizācijas izdevumi papildus tiešajām ar profesionālās kvalifikācijas atzīšanas dokumentu ekspertīzi un izziņas sagatavošanu saistītajām izmaksām.  Darba organizācijas izdevumos ietilpst: saimnieciskie un biroja preču izdevumi, sakaru izdevumi (tajā skaitā pasta sūtījumi, telefons, fakss, internets) un biroja telpu uzturēšana (tajā skaitā īre, apsaimniekošana, apkure), kā arī datoru un biroja tehnikas iegāde un uzturēšana, kā arī izdevumi, kas saistīti ar institūcijas darbību, piemēram, grāmatvedības funkcijas, pārskatu gatavošana. | 2,66 | | Kopā | 5,84 |   **Kopsavilkums**   |  |  | | --- | --- | | *Izmaksu grupa* | *Izmaksas euro* | | Tiešās izmaksas | 94,16 | | Netiešās izmaksas | 5,84 | | Kopā | 100,00 |   Noteikumu projekts paredz pārmantot noteikumos Nr.298 noteikto principu, ka šie noteikumi netiek piemēroti attiecībā uz reglamentētajām profesijām, kurās ārvalstīs iegūtu profesionālo kvalifikāciju atzīšanu nosaka Latvijas Republikai saistoši starptautiski līgumi. Šāds gadījums ir, piemēram, reglamentētās profesijas jūrniecības jomā, kurās ārvalstīs iegūtu profesionālās kvalifikācijas atzīšanu nosaka Latvijas Republikai saistošie starptautiskie līgumi:  1) 1978.gada Starptautiskā konvencija par jūrnieku sagatavošanu un diplomēšanu, kā arī sardzes pildīšanu (ar grozījumiem) (STCW konvencija);  2) 1995.gada Starptautiskā konvencija par zvejas kuģu personāla sagatavošanas un diplomēšanas, kā arī sardzes pildīšanas standartiem.  Kārtība izdevumu segšanai par profesionālās kvalifikācijas atzīšanu jūrniecības jomas profesijās ir noteikta Ministru kabineta 2017.gada 24.oktobra noteikumos Nr.634 „Valsts akciju sabiedrības "Latvijas Jūras administrācija" maksas pakalpojumu cenrādis” atbilstoši Jūrlietu pārvaldes un jūras drošības likuma 6.panta otrajā daļā minētajam deleģējumam. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija (turpmāk – ministrija). |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā noteiktais attieksies uz informācijas institūcijām, atzīšanas institūcijām saskaņā ar Ministru kabineta 2017. gada 19. septembra noteikumi Nr. 566 “Noteikumi par informācijas institūcijām un institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās”, personām, kas ārvalstīs ieguvušas profesionālo kvalifikāciju pretendē uz pastāvīgu profesionālo darbību vai īslaicīgu pakalpojumu sniegšanu Latvijas Republikā reglamentētā profesijā, personām, kas pretendē uz Eiropas profesionālās kartes saņemšanu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību akti | Saistībā ar noteikumu projektu ir nepieciešami grozījumi šādos tiesību aktos:  1) noteikumi Nr. 827. Ja lēmumā par profesionālās kvalifikācijas atzīšanu ir piemērota papildu prasība par profesionālās kvalifikācijas pārbaudi vai adaptācijas perioda iziešanu, atzīšanas institūcijai ir jābūt noteiktam pienākumam informēt profesionālās kvalifikācijas atzīšanas pretendentu par šo papildu prasību izpildes izmaksām. Šādu prasību paredz Ministru kabineta noteikumu projekts "Grozījumi Ministru kabineta 2016.gada 20.decembra noteikumos Nr.827 "Kārtība, kādā atzīst profesionālo kvalifikāciju pastāvīgai profesionālajai darbībai Latvijas Republikā""; izsludināts Valsts sekretāru 2018. gada 13.septembrī sanāksmē (prot. Nr.  36 13. §), VSS-936, noteikumu projekts atbalstīts Ministru kabineta komitejas 2019.gada 11.februāra sēdē;  2) noteikumi Nr. 419, kuros ir jānosaka institūcijas, kas veiks Eiropas profesionālās kartes pieteikumu apstrādi. Institūcijas ir noteiktas ar Ministru kabineta noteikumu projektu “Grozījumi Ministru kabineta 2016. gada 28. jūnija noteikumos Nr. 419 “Noteikumi par informācijas apmaiņas un uzraudzības kārtību Iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un Eiropas profesionālās kartes izdošanas kārtību””; izsludināts Valsts sekretāru 2018. gada 29.novembrī sanāksmē (prot. Nr. 47 12. §), VSS-1218.  Saskaņā ar reglamentēto profesiju likuma pārejas noteikumu 6.punktu minētajiem tiesību aktu projektiem bija jābūt pieņemtiem līdz 2018.gada 31.decembrim. |
| 2. | Atbildīgā institūcija | Ministrija. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Projekts šo jomu neskar. | | | |
| A | | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | |
| Cita informācija | | Nav. | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Projekts šo jomu neskar. | | | |
| A | B | | | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
| - | - | | | - | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Nav pretrunu starp starptautiskajā dokumentā paredzētajām saistībām un jau esošajām Latvijas Republikas starptautiskajām saistībām. | | | |
| Cita informācija | | nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekti publicēti ministrijas tīmekļa vietnē pēc to izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Ministrija 2018.gada 23.martā nosūtīja vēstuli visām informācijas institūcijām un atzīšanas institūcijām ar lūgumu sniegt informāciju par katras institūcijas izcenojuma aprēķinu un ar šo pakalpojumu sniegšanu saistītajiem izdevumiem atbilstoši noteikumos Nr. 333 noteiktajai maksas pakalpojumu izmaksu noteikšanas metodikai. Vēstule tika izsūtīta 31 adresātam un saņemtas 11 atbildes. |
| 3. | Sabiedrības līdzdalības rezultāti | Šīs sadaļas 2.punktā minētās atzīšanas institūciju sniegtās atbildes liecina par lielām atšķirībām institūciju pieejās ar profesionālās kvalifikācijas atzīšanu saistīto pakalpojumu izmaksu aprēķināšanā, kā arī pašu izmaksu absolūtajām vērtībām. Institūciju atbildes var grupēt šādi:   1. vairums institūciju atbildi nesniedza vai norādīja, ka profesionālās kvalifikācijas atzīšanas gadījumu to darbībā līdz šim nav bijis vai arī profesionālās kvalifikācijas atzīšanas maksa netiek piemērota; 2. daļa no institūcijām maksu par pakalpojumiem noteica tādā apmērā, kas atbilst institūciju cenrāžos apstiprinātajām izmaksām līdzīgiem pakalpojumiem, kas visbiežāk ir zemākas nekā noteikumos Nr.298 noteiktās; 3. viena institūcija sniedza noteikumos Nr.333 noteiktajai izmaksu noteikšanas metodikai atbilstošu aprēķinu, kas liecina, ka profesionālās kvalifikācijas atzīšanas lēmuma pieņemšana institūcijai izmaksā 41,42 *euro* 4. divas institūcijas iesniedza izmaksu aprēķinu, kurā norādīto izmaksu summa ir augstāka nekā pašlaik spēkā esošajos noteikumos Nr.298 noteiktā, no kuriem vienā gadījumā atzīšanas institūcija iesniegusi aprēķinus par ievērojami paaugstinātām profesionālās kvalifikācijas atzīšanas lēmuma pieņemšanas izmaksām.   Noteikumu projekts ir izstrādāts, pamatojoties uz minētajiem ministrijai iesniegtajiem atzīšanas institūciju aprēķiniem, kā arī uz starpinstitūciju sanāksmē 2019. gada 25. janvārī sniegto Latvijas Ārstu biedrības un Latvijas Siltuma, gāzes un ūdens tehnoloģijas inženieru savienības, kas pārstāvēja vairākas būvspeciālistus sertificējošo institūcijas, informāciju. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Informācijas institūcijas, atzīšanas institūcijas, kas noteiktas noteikumos Nr.566.  Institūcijas, kas iesaistītas Eiropas profesionālās kartes pieteikumu izskatīšanā, kuras noteiktas noteikumos Nr.419. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministre Ilga Šuplinska

Vīza:

Valsts sekretāre Līga Lejiņa

Stūre, t.67047899

Inese.Sture@izm.gov.lv

1. [Eksperta](file:///C:\Users\Inese.Sture\Documents\reglamentetas_profesijas\MK_noteikumi\jaunie_MK_noteik_maksa\maksa_noteikumi_peec_VSS_saskanosanai_040119\Eksperta) atalgojuma aprēķinam kā paraugs izmantots Ministru kabineta 2018.gada 11.decembra noteikumu nr. 778 “Nodibinājuma “Akadēmiskās informācijas centrs” maksas pakalpojumu cenrādis” ekspertu darba atalgojuma aprēķins. [↑](#footnote-ref-1)
2. Ņemot vērā, ka Izglītības un zinātnes ministrija ir atzīšanas institūcija pedagoga profesijā, 6 - 8 stundas ir empīriski pārbaudīts vidējais viena profesionālās kvalifikācijas atzīšanas lēmuma sagatavošanas laiks. [↑](#footnote-ref-2)
3. Centrālās statistiskas pārvaldes dati. 2018.gadā strādājošo mēneša vidējā darba samaksa mēnesī sabiedriskajā sektorā bija (bruto) 1069 euro. Vidēji mēnesī ir 21 darbdiena jeb 168 stundas. 1069/168= 6,36 euro/stundā https://data1.csb.gov.lv/pxweb/lv/sociala/sociala\_\_dsamaksa\_\_isterm/DS010m.px/table/tableViewLayout1/?rxid=bc2e034b-476a-4584-90be-48b3636806cd [↑](#footnote-ref-3)
4. Eksperta darba atalgojuma aprēķinam kā paraugs izmantots Ministru kabineta 2018. gada 27. februāra noteikumos Nr. 114 “Valsts aģentūras “Latvijas Nacionālais akreditācijas birojs” maksas pakalpojumu cenrādis” (turpmāk – noteikumi Nr.114) izmantotais pamatojums ekspertu (vadošā vērtētāja, tehniskā vērtētāja, tehniskā eksperta) darba atalgojums par dažādu institūciju atbilstības noteiktām prasībām vērtēšanu atbilstoši Latvijas Nacionālā akreditācijas biroja kompetencei. Atalgojums 16,23 *euro* ir iegūts, summējot noteikumu Nr.114 anotācijas 2.pielikuma 2.1. un 2.2. punktā norādītās izmaksas. Noteikumu Nr.114 aprēķins uzskatāms par salīdzināmu ar noteikumu projektā paredzēto regulējumu, jo abos gadījumos ir runa par dažādu nozaru ekspertu darba atalgojumu par atbilstības normatīvo aktu prasībām vērtējumu veikšanu. [↑](#footnote-ref-4)
5. Ņemot vērā, ka Izglītības un zinātnes ministrija ir atzīšanas institūcija pedagoga profesijā, 6 - 8 stundas ir empīriski pārbaudīts vidējais viena profesionālās kvalifikācijas atzīšanas lēmuma sagatavošanas laiks. [↑](#footnote-ref-5)
6. Valsts ieņēmumu dienesta publicētā informācija “Informācija par darba vietām 2018.gadā atbilstoši profesiju klasifikatoram” profesiju vidējām stundu tarifa likmēm liecina, ka 2018.gada oktobrī juriskonsultu vidējā stundas tarifa likme ir 9,60 euro

   https://www.vid.gov.lv/lv/informacija-par-darba-vietam-2018gada-atbilstosi-profesiju-klasifikatoram [↑](#footnote-ref-6)
7. Centrālās statistiskas pārvaldes dati. 2018.gadā strādājošo mēneša vidējā darba samaksa mēnesī sabiedriskajā sektorā bija (bruto) 1069 euro. Vidēji mēnesī ir 21 darbdiena jeb 168 stundas. 1069/168= 6,36 euro/stundā https://data1.csb.gov.lv/pxweb/lv/sociala/sociala\_\_dsamaksa\_\_isterm/DS010m.px/table/tableViewLayout1/?rxid=bc2e034b-476a-4584-90be-48b3636806cd [↑](#footnote-ref-7)
8. Skatīt 1.zemsvītras piezīmi [↑](#footnote-ref-8)
9. Centrālās statistiskas pārvaldes dati. 2018.gadā strādājošo mēneša vidējā darba samaksa mēnesī sabiedriskajā sektorā bija (bruto) 1069 euro. Vidēji mēnesī ir 21 darbdiena jeb 168 stundas. 1069/168= 6,36 euro/stundā https://data1.csb.gov.lv/pxweb/lv/sociala/sociala\_\_dsamaksa\_\_isterm/DS010m.px/table/tableViewLayout1/?rxid=bc2e034b-476a-4584-90be-48b3636806cd [↑](#footnote-ref-9)